William Turner

**Joseph Mallord William Turner** (23. travnja 1775., London – 19. prosinca 1851., London) je bio engleski slikar i grafičar; najveći slikar boje, svjetla, prostora i atmosfere u 19. stoljeću i preteča impresionizma.

## Biografija

Studirao je na londonskoj *Royal Academy*, na kojoj je kasnije bio profesorom. Nakon svog prvog posjeta Italiji 1819. god. eksperimentirao je s novim oblikom naturalizma u svojim krajolicima, koji se zasnivao na izravnom promatranju zbilje, bez upotrebe ikakvih idealiziranih ili stiliziranih oblika; tada uvriježenih u romantičarskom slikarstvu. U jednom trenutku, užetom se privezao za jarbol broda *Ariel* kako bi iz prve ruke iskusio udare snijega, dima, vjetra i vode. To je iskustvo kasnije pretvorio u mnoga sablasna tumačenja (npr. *Parni brod ispred ulaza u luku, 1842.*).

J. M. William Turner je, zajedno s Johnom Constableom, zaslužan za nov pristup pejzažnom slikarstvu koji će uvelike imati utjecaj na europsku umjetnost. U pejzažno slikarstvo je uveo poštovanje prema točnom mjestu, vjerovanje da je običan prizor vrijedan slikanja i da su promjenjivi atmosferski efekti (svjetlo i vremenske prilike) ključni sastavni dio pejzaža.

## Djela

J. M. William Turner je slikao u ulju i akvarelu intenzivnim svijetlim i prozračnim bojama, koloristički raspršenu interpretaciju ozračja, oblika i motiva. Turner je doista započeo slikati u duhu romantičarske sklonosti prema ruševinama i gotici, pod djelomičnim utjecajem Claudea Lorraina, Nicolasa Poussina i holandskih pejzažista. No, njegovo zanimanje kasnije zaokuplja samo fenomen boje i atmosfere, te u djelima posljednje decenije života (*[[Kiša, para, brzina]]*, 1844.) ostvaruje čiste vizije poetskih doživljajvanja čari rasvjete i boje, lišene gotovo svake deskripcije. U svojim vizionarskim slikama nadišao je empirijske činjenice u korist “uzvišenoga”, fluidnog svijeta u kojem se sadašnjost rastapala u prošlosti, vizualno iskustvo u sjećanju, a pojedinačno je postajalo univerzalno, nestajući u bezvremenom prikazu.

Slika *[[Požar Parlamenta u Londonu, 16. listopada 1834.]]*, koja postoji u dvije inačice naslikane prema skicama nastalim tijekom cijele noći požara, postaje vizija Apokalipse. Slika staroga broda admirala Nelsona (*Bojni brod Temeraire odvače na njegovo posljednje sidrište da bude uništen, 1838.*), tužan je simbol ljudske sudbine.

Njegovo izvanredno viđenje prirode bilo je ključno za razvoj slikarstva u 19. stoljeću i izvršilo je velik utjecaj na europske realiste. Nefigurativna umjetnost 19. i 20. stoljeća često je oživljavala Turnerovu uporabu svjetla i boje. Njegova igra svjetlosti na prirodnim oblicima je dio ne samo impresionističkih i postimpresionističkih djela, nego i apstraktnog slikarstva Paula Kleea i nasilne prirode apstraktnog ekspresionizma Mattije Morena.


Image:(Barcelona) Buttermere Lake, with Park of Cromackwater, Cumberland, a Shower - William Turner in Tate Britain.jpg|*Jezero Buttermere*, oko 1798., Cumberland.
Image:Ausbruch des Vesuvs, 1817.jpg|*Erupcija Vezuva 1817.*, akvarel, 28,6 x 39,7&nbsp;cm, New Haven.
Image:Joseph Mallord William Turner - The Burning of the Houses of Lords and Commons, 16 October 1834 - 1942.647 - Cleveland Museum of Art.jpg|*Požar Parlamenta u londonu, 16. listopada 1834.*, 1835., ulje na platnu, 92 x 123&nbsp;cm, Umjetnički muzej, Cleveland, Ohio, SAD.
Image:Turner, J. M. W. - The Grand Canal - Venice.jpg|*Kanal Grande u Veneciji*, 1835., ulje na platnu, 91 x 122&nbsp;cm., Metropolitan, New York.
Image:Joseph Mallord William Turner 062.jpg|*Norham dvorac*, 1837., Tate Gallery, London.
Image:Turner, J. M. W. - The Fighting Téméraire tugged to her last Berth to be broken.jpg|*Bojni brod Temeraire odvače na njegovo posljednje sidrište da bude uništen, 1838.*, 1839. 
Image:Slave-ship.jpg|*[[Brod s robljem]] (Robovi bačeni u more pred nadolazećim tajfunom)*, 1840., ulje na platnu, 90.8 x 122.6&nbsp;cm, Umjetnička galerija, Boston.
Image:William Turner, Light and Colour (Goethe's Theory).JPG|*Svjetlo i boja ([[Goethe]]ova teorija)*, 1843., Nacionalna galerija, London.


## Vanjske veze

* Retrospektiva britanskog umjetnika J.M.W. Turnera u Metropolitan Museum of Art 
* J.M.W. Turner u londonskoj nacionalnoj galeriji  (engl.)